REPUBLIKA HRVATSKA

OSNOVNA ŠKOLA ŽAKANJE

Žakanje, 5.5.2020.

Predmet: Anketa za uključivanje u izbornu nastavu Informatike od 1. do 4. razreda

Poštovani roditelji,

temeljem Odluke o donošenju kurikuluma za nastavni predmet informatike za osnovne škole i gimnazije u Republici Hrvatskoj (NN 22/2018) od školske godine 2020./2021. za učenike 1., 2., 3. i 4. razreda osnovne škole postoji mogućnost uključivanja u izbornu nastavu Informatike. Kako bi se organizirala izborna nastava, potrebno je zadovoljiti određene uvjete: dovoljan broj učenika da bi se organizirala odgojno-obrazovna skupina, suglasnost MZO-a za izvođenjem nastave te suglasnost MZO-a za zapošljavanjem novog učitelja koji će izvoditi nastavu od 1. do 3. razreda. Nastavu u 4.r. izvoditi će postojeći učitelj.

Nastava Informatike izvodila bi se u trajanju od 70 sati godišnje. Učenik bira izborni predmet ili izborne predmete pri upisu u prvi razred ili najkasnije do 30. lipnja tekuće godine za iduću školsku godinu. Za uključivanje učenika u izbornu nastavu potrebna je pisana suglasnost roditelja. Predmeti koji se izvode izborno obvezni su tijekom cijele školske godine za sve učenike koji se za njih opredijele. Učenik može prestati pohađati nastavu izbornog predmeta nakon pisanog zahtjeva roditelja učenika koji se mora dostaviti Učiteljskom vijeću nakon završetka nastavne godine, a najkasnije do 30. lipnja tekuće godine za sljedeću školsku godinu.

Temeljem rezultata ove ankete, poduzet će se potrebni koraci u uvođenju nastavnog predmeta.

Molimo Vas da ispod ovog teksta zaokružite jedan od ponuđenih odgovora.

S poštovanjem,

Ravnateljica škole:

Jasmina Katunić

Ja potpisani roditelj/staratelj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (IME I PREZIME RODITELJA/STARATELJA)

želim da moje dijete \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, učenik \_\_\_\_\_\_\_\_\_ razreda

 (IME I PREZIME UČENIKA) (RAZRED)

pohađa izbornu nastavu informatike.

**DA NE**

(ZAOKRUŽITI IZBOR)

 **POTPIS RODITELJA/STARATELJA**

U \_\_\_\_\_\_\_\_\_\_\_\_\_, \_\_\_\_\_\_\_\_\_\_\_ godine. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_